Monagasas
Monagasas (isp. Monagas) – valstija, esanti šiaurės rytinėje Venesuelos dalyje. Ribojasi su Amakuro Delta rytuose, su Bolivaru pietuose, su Ansoategiu vakaruose, su Sukre šiaurėje, iš šiaurės rytų skalauja Karibų jūra (Parijos įlanka). Tai 9-a pagal plotą ir 13-a pagal gyventojų skaičių šalies valstija. Administracinis centras – Maturinas. Valstija pavadinta Venesuelos prezidento Chosė Tadeo Monagaso garbei.